|  |
| --- |
| PATVIRTINTA |
| Klaipėdos miesto savivaldybės |
| tarybos 2019 m. birželio 12 d. |
| sprendimu Nr. T1-185 |

**KLAIPĖDOS MIESTO TAUTINIŲ MAŽUMŲ TARYBOS PRIE**

**KLAIPĖDOS MIESTO SAVIVALDYBĖS TARYBOS NUOSTATAI**

**I SKYRIUS**

**BENDROSIOS NUOSTATOS**

1. Klaipėdos miesto tautinių mažumų taryba (toliau – Taryba) yra visuomeninė patariančioji institucija prie Klaipėdos miesto savivaldybės tarybos (toliau – Savivaldybės taryba), padedanti formuoti savivaldybės tautinių mažumų politiką mieste.

2. Taryba sudaroma Savivaldybės tarybos kadencijos laikotarpiui. **Tarybos veikla baigiasi, kai naujai išrinkta Savivaldybės taryba patvirtina naujos sudėties Tarybą.**

3. Taryba atstovauja tautinių mažumų interesams, vykdo konsultanto ir eksperto funkcijas, sprendžiant strateginius ir kitus miesto tautinių bendrijų klausimus.

4. Tarybos tikslas – skatinti tautinių mažumų integraciją, kultūrų plėtotę, siekiant užtikrinti tautinio tapatumo išsaugojimą ir lygiavertį tautinių mažumų gyvenimą mieste.

5. Savo veikloje Taryba vadovaujasi Lietuvos Respublikos Konstitucija, Lietuvos Respublikos įstatymais, Savivaldybės tarybos sprendimais ir šiais nuostatais.

6. Tarybos veikla grindžiama teisėtumo, demokratiškumo, viešumo, teisingumo principais.

7. Tarybos nuostatus tvirtina Savivaldybės taryba.

**II SKYRIUS**

**UŽDAVINIAI IR FUNKCIJOS**

8. Pagrindiniai Tarybos uždaviniai:

8.1. padėti Savivaldybės tarybai spręsti strateginius ir kitus tautinių mažumų kultūros plėtotės ir politikos klausimus;

8.2. rūpintis tautinių mažumų identiteto saugojimu, ugdyti tautinę savimonę ir toleranciją, skatinti diskusijas šiais klausimais.

9. Taryba, įgyvendindama uždavinius, atlieka šias funkcijas:

9.1. teikia siūlymus Savivaldybės tarybai dėl miesto tautinių mažumų politikos formavimo ir kitų su tautinėmis mažumomis susijusių klausimų sprendimo;

9.2. skatina ir remia tautinių mažumų konstruktyvias iniciatyvas, padeda koordinuoti tautinių bendrijų veiklą;

9.3. teikia siūlymus Klaipėdos miesto savivaldybės administracijos (toliau – Savivaldybės administracija) Ugdymo ir kultūros departamento Kultūros skyriui (toliau – Kultūros skyrius) dėl tautinių mažumų kultūros projektų dalinio finansavimo prioritetų nustatymo;

9.4. analizuoja įstatymų ir kitų teisės aktų projektus, kuriuose numatoma spręsti tautinių mažumų problemas, teikia pastabas ir pasiūlymus Savivaldybės tarybai, Lietuvos Respublikos Seimui, Tautinių mažumų departamentui prie Lietuvos Respublikos Vyriausybės;

9.5. rūpinasi Klaipėdos miesto gyventojų, priklausančių tautinėms mažumoms, integracija į miesto visuomeninį ir kultūrinį gyvenimą;

9.6. inicijuoja ir koordinuoja Klaipėdos bei kitų Lietuvos ir užsienio valstybių miestų tautinių bendrijų bendradarbiavimo programų (projektų) rengimą ir įgyvendinimą.

**III SKYRIUS**

**TARYBOS TEISĖS**

10. Gauti informaciją iš Savivaldybės administracijos tautinių mažumų ir kitais su tautinėmis mažumomis susijusiais klausimais.

11. Formuoti darbo grupes atskiriems klausimams spręsti.

12. Kviesti į Tarybos posėdžius Savivaldybės administracijos struktūrinių padalinių atstovus ir tautinėms mažumoms atstovaujančių nevyriausybinių organizacijų atstovus, svarstant su jų veikla susijusius klausimus.

13. Teikti klausimus svarstyti Savivaldybės tarybos komitetų posėdžiuose.

**IV SKYRIUS**

**TARYBOS FORMAVIMO PRINCIPAI, STRUKTŪRA IR DARBO ORGANIZAVIMAS**

14. Tarybą sudaro tautinių mažumų bendruomenių interesams atstovaujančių nevyriausybinių organizacijų ir vietos savivaldos institucijų deleguoti atstovai. Jie deleguojami tokia tvarka:

14.1. deleguojami 2 (du) Savivaldybės tarybos Kultūros švietimo ir sporto komiteto atstovai ~~atstovai – po vieną iš Kultūros, švietimo ir sporto bei Sveikatos ir socialinių reikalų komitetų~~. Atstovai į Tarybą renkami ~~komitetų posėdžiuose~~ **komiteto posėdyje**;

14.2. ~~deleguojami 2 (du) Savivaldybės administracijos valstybės tarnautojai. Atstovai į Tarybą deleguojami Savivaldybės administracijos direktoriaus raštu~~ ;

**deleguojamas vienas Savivaldybės administracijos valstybės tarnautojas. Atstovas į Tarybą deleguojamas Savivaldybės administracijos direktoriaus raštu;**

14.3. deleguojama po 1 (vieną) visų vienos tautinės mažumos interesams atstovaujančių nevyriausybinių organizacijų atstovą. Atstovai į Tarybą renkami nevyriausybinių organizacijų įgaliotų atstovų susirinkimuose, o jų delegavimas įforminamas protokoliniais nutarimais.

15. Tarybos sudėtį tvirtina Savivaldybės taryba.

16. Tarybos nariais gali būti Lietuvos Respublikos piliečiai ir kiti nuolatiniai Klaipėdos miesto savivaldybės gyventojai.

17. Jeigu mieste atsiranda naujos tautinės mažumos ir jų interesams atstovaujančios nevyriausybinės organizacijos, jos turi teisę įgaliotų atstovų susirinkimuose išsirinkti savo atstovą ir deleguoti jį į Tarybos sudėtį.

18. Tarybos sudarymą inicijuoja ir pirmąjį įgaliotų atstovų posėdį rengia Savivaldybės administracijos Kultūros skyrius.

19. Tarybos narį atšaukti gali jį delegavusi institucija.

20. Tarybos darbo organizavimas:

~~20.1. Taryba teikia savivaldybės merui Tarybos pirmininko kandidatūrą;~~

~~20.2. Tarybos pirmininko kandidatūrą savivaldybės mero teikimu tvirtina Savivaldybės taryba;~~

20.~~3.~~ **1.** Taryba  **per pirmąjį posėdį** iš savo narių išsirenka Tarybos **pirmininką ir** pirmininko pavaduotoją;

20.~~4.~~ **2.** Tarybos posėdis yra teisėtas, jeigu jame dalyvauja daugiau kaip pusė Tarybos narių;

20.~~5.~~ **3.** neeilinis Tarybos posėdis gali būti sušauktas daugiau kaip pusės Tarybos narių prašymu, ne vėliau kaip per penkias darbo dienas;

20.~~6.~~ **4.** Tarybos sprendimai priimami paprasta dalyvaujančių posėdyje narių balsų dauguma, jeigu balsai už ir prieš pasiskirsto po lygiai, lemia pirmininko balsas;

20.~~7.~~ **5.** Tarybos posėdžius inicijuoja, organizuoja ir juos veda Tarybos pirmininkas, jo nesant – pavaduotojas;

20.~~8.~~ **6.** kiekvienas Tarybos narys turi teisę siūlyti klausimus posėdžiui, informuodamas apie tai pirmininką;

20.~~9.~~ **7.** apie rengiamą posėdį ir parengtus svarstyti klausimus pirmininkas ar jo pavaduotojas praneša Tarybos nariams ne vėliau kaip prieš 3 dienas iki posėdžio pradžios;

20.~~10.~~ **8.** Tarybos posėdžiai vyksta ne rečiau kaip vieną kartą per ketvirtį;

20.~~11.~~ **9.** Tarybos posėdžiai yra atviri, jų darbotvarkė gali būti skelbiama spaudoje.

21. Tarybos posėdžius rengia ir juos protokoluoja sekretorius, kurį savo įsakymu skiria Savivaldybės administracijos direktorius. Tarybos techninį aptarnavimą atlieka ir kitus organizacinius klausimus pagal poreikį sprendžia Savivaldybės administracijos valstybės tarnautojai ir darbuotojai, dirbantys pagal darbo sutartis.

22. ~~Taryba už metų veiklą atsiskaito Savivaldybės tarybai.~~ **Tarybos pirmininkas iki einamųjų metų balandžio 1 d. privalo viešai Savivaldybės interneto svetainėje paskelbti Tautinių mažumų tarybos veiklos ataskaitą ir, Tarybai ar merui pareikalavus, ją pristatyti Tarybai.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_